rejauldu/bengali-wikipedia huggingface dataset:
যোসেফ থমাস উইলোবি (; জন্ম: ৭ নভেম্বর, ১৮৭৪ - মৃত্যু: ১১ মার্চ, ১৯৫২) হ্যাম্পশায়ারের অল্ডারশট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন।  দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন যোসেফ উইলোবি।   খেলোয়াড়ী জীবন  সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ পেয়েছিলেন যোসেফ উইলোবি। এ দুটি খেলাই তার প্রথম-শ্রেণীর ক্রিকেটে অংশগ্রহণ ছিল। ১৮৯৫-৯৬ মৌসুমে স্যার টিম ও’ব্রায়ানের নেতৃত্বে ইংরেজ দল তিন টেস্ট নিয়ে গড়া সিরিজ খেলার উদ্দেশ্যে দক্ষিণ আফ্রিকা গমন করে। ১৩ ফেব্রুয়ারি, ১৮৯৬ তারিখে পোর্ট এলিজাবেথের ক্রুসেডার্স গ্রাউন্ডে অনুষ্ঠিত ইংল্যান্ড দলের বিপক্ষে সিরিজের প্রথম টেস্টে অভিষেক ঘটে তার। ঐ টেস্টে দক্ষিণ আফ্রিকার পক্ষে - এফ.জে. কুক, আর.এ. গ্লিসন, সি.এফ.ডব্লিউ. হাইম, জে. মিডলটন, আর.এম. পুর, জে.এইচ. সিনক্লেয়ার, জে.টি. উইলোবি এবং ইংল্যান্ডের পক্ষে - এইচ.আর. ব্রোমলি-ডেভেনপোর্ট, এইচ.আর. বাট, সি.বি. ফ্রাই, দ্য সেভেন্থ লর্ড হক, টি.ডব্লিউ. হেওয়ার্ড, এ.জে.এল. হিল, এ.এম. মিলার, সি.ডব্লিউ. রাইট, এস.এম.জে. উডসের একযোগে অভিষেক পর্ব সম্পন্ন হয়েছিল। জর্জ লোহম্যানকে উভয় ইনিংসেই শূন্য রানে বিদেয় করেন তিনি। অপরদিকে, জর্জ লোহম্যানও তাকে উভয় ইনিংসে শূন্য রানে প্যাভিলিয়নে ফেরৎ পাঠিয়েছিলেন।  দক্ষিণ আফ্রিকার এ. বি. ট্যানক্রেড, ইন্স, রিচার্ডস ও রো - সম্পূর্ণরূপেই ব্যর্থ হয়েছিলেন। জর্জ লোহম্যান দ্বিতীয় ইনিংসে অসাধারণ বোলিংশৈলী উপহার দেন। হ্যাট্রিকসহ ৮/৭ করে নতুন টেস্ট রেকর্ড গড়েন ও স্বাগতিকদেরকে মাত্র ৩০ রানে গুটিয়ে দেন। দক্ষিণ আফ্রিকার ঐ ইনিংসটি ১৯৫৪-৫৫ মৌসুমে নিউজিল্যান্ডের ২৬ রান করা পর্যন্ত সর্বনিম্ন দলীয় ইনিংসরূপে স্বীকৃতি পায়। খেলায় তার দল ২৮৮ রানে সফরকারীদের কাছে পর্যদুস্ত হয়। খেলায় উইলোবি মোট চার উইকেট পান।  দ্বিতীয় টেস্টে তাকে দলের বাইরে রাখা হয়। কেপটাউনের নিউল্যান্ডসের তৃতীয় টেস্টে অংশ নেন। খেলায় তার দল ইনিংস ও ৩৩ রানে পরাজিত হয়। এরপর আর তাকে টেস্ট ক্রিকেটে অংশগ্রহণ করতে দেখা যায়নি।   ব্যক্তিগত জীবন  ১১ মার্চ, ১৯৫২ তারিখে কেপটাউনের প্লামস্টিডে ৭৮ বছর বয়সে যোসেফ উইলোবি’র দেহাবসান ঘটে।   তথ্যসূত্র    আরও দেখুন   জিমি সিনক্লেয়ার  টেস্ট ক্রিকেটে হ্যাট্রিকের তালিকা  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭৪-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার
বিদ্যারণ্য বা মধ্বাচার্য (১৩ শতকের মধ্বাচার্য নয়) ১৩৭৪ থেকে ১৩৮০ খ্রিস্টাব্দ পর্যন্ত "শৃঙ্গেরী শারদা পীঠ" এর জগদ্গুরু ছিলেন। ১৩৮৬ সাল পর্যন্ত - ঐতিহ্য অনুসারে, বৃদ্ধ বয়সে অধিগ্রহণের পর, তিনি বিদ্যারণ্য নাম ধারণ করেন এবং শৃঙ্গেরির এই মঠের জগদ্গুরু হন।  মাধবাচার্য সর্বদর্শনসংগ্রহের রচয়িতা হিসেবে পরিচিত, যা হিন্দু দর্শনের বিভিন্ন দার্শনিক দর্শনের সংকলন এবং পঞ্চদশী, অদ্বৈত বেদান্তের জন্য গুরুত্বপূর্ণ পাঠ্য।  ঐতিহ্য অনুসারে, বিদ্যারণ্য ১৩৩৬ সালে কোনো এক সময়ে বিজয়নগর সাম্রাজ্য প্রতিষ্ঠা করতে সাহায্য করেছিলেন এবং তিন প্রজন্মের রাজাদের একজন পরামর্শদাতা ও পথপ্রদর্শক হিসেবে কাজ করেছিলেন যারা এটিকে শাসন করেছিলেন। এই বিবরণের ঐতিহাসিক নির্ভুলতা সন্দেহজনক, এবং ঘটনাগুলির ২০০ বছরের দেরীতে উদ্ভূত হতে পারে, "রাজনৈতিক ভিত্তি মঠ, বিজয়নগর রাজ্যের কর্তৃত্বকে সরাসরি সুলতানি থেকে উদ্ভূত হিসাবে উপস্থাপন করার একটি আদর্শিক প্রচেষ্টা" হিসাবে।  শৃঙ্গেরির বিদ্যাশঙ্কর মন্দির হল বিদ্যারণ্যের গুরু বিদ্যা শঙ্করের সমাধি যা তার শিষ্য প্রথম হরিহর প্রাক্তনের সমাধির উপরে তৈরি করেছিলেন। এটি ভারতীয় পুরাতত্ত্ব সর্বেক্ষণ দ্বারা রক্ষণাবেক্ষণ করা হয়।  তথ্যসূত্র  উৎস         আরও পড়ুন   বহিঃসংযোগ  Biography at freeindia.org      Sarva-Darsana-Samgraha by Madhavacharya (Vidyaranya Swami) - tr by E.B.Cowell (1882) at archive.org  Vivarana Prameya Sangrah by Vidyaranya Swami (Sanskrit Text with Hindi Translation) at archive.org  Panchadasi by Vidyaranya Swami, with Hindi translation at archive.org  Panchadasi by Vidyaranya Swami, with English translation at archive.org  Taittiriyaka-Vidyaprakash of Vidyaranya at archive.org  বিষয়শ্রেণী:অদ্বৈতবাদী দার্শনিক বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:১২৯৬-এ জন্ম বিষয়শ্রেণী:১৩৯১-এ মৃত্যু বিষয়শ্রেণী:১৪শ শতাব্দীর ভারতীয় দার্শনিক
ধামসোনা ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩২.৭৭ বর্গ কিলোমিটার। বলিভদ্র বাজার এলাকায় (ধামসোনা ইউনিয়নের একটি এলাকা) ধামসোনা ইউনিয়ন পরিষদ কার্যালয় অবস্থিত।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং  আয়তন  অত্র ইউনিয়নের মোট আয়তন ৮০৯৮ একর বা ৩২.৭৭ বর্গ কি.মি.  লোকসংখ্যা ২০১১ সালের আদমশুমারী অনুযায়ী ইউনিয়নের জনসংখ্যা ৩,০৮,০২৪ জন।  ভোটার সংখ্যা ২০১৫ সালের ভোটার তালিকা অনুযায়ী ইউনিয়নের মোট ভোটার সংখ্যা ১,৮৬,৯৮৩ জন। তন্মধ্যে,  পুরুষ ভোটার  ৯৪,৪৯০ জন  মহিলা ভোটার- ৯২,৪৯৩ জন।  যোগাযোগ ব্যবস্থা ইউনিয়নের মোট রাস্তার দৈর্ঘ্য ১১২ কি.মি.  শিক্ষা প্রতিষ্ঠান   প্রাথমিক শিক্ষা প্রতিষ্ঠানঃ- ১০৪ টি (কেজি সহ)    মাধ্যমিক শিক্ষা প্রতিষ্ঠানঃ  ২৫ টি                  উচ্চ মাধ্যমিক শিক্ষা প্রতিষ্ঠানঃ ৮টি          বিশ্ববিদ্যালয়- দারুল ইহসান বিশ্ববিদ্যালয়, গন বিশ্ববিদ্যালয়  ধর্মীয় উপাসনালয়  মসজিদ ও মাদ্রাসা - ১৫৫টি,  মন্দির -১৪ টি,  বৌদ্ধ মন্দির-১টি,  বিবিধ প্রতিষ্ঠান   ঢাকা রপ্তানী প্রক্রিয়াকরণ এলাকা (DEPZ)। ইউনিয়ন পরিষদের মেম্বারওয়ার্ড নং :০৭ (2016-2021)  পরমাণু শক্তি গবেষণা প্রতিষ্ঠান একটি।  জাতীয় ক্যাডেট কোর প্রশিক্ষণ একাডেমী একটি।  বাংলাদেশ বিমান পোল্টি ফার্ম।  ঢাকা পল্লীবিদ্যুৎ সমিতি-১ প্রশাসনিক কাঠামো অত্র ইউনিয়ন ১৪টি মৌজা ও গ্রামের সমন্বয়ে গঠিত। গ্রামসমূহ হলো:  শ্রীপুর, ভাদাইল, গাজীরচট, পবনারটেক, ডেন্ডাবর, নলাম, এনায়েতপুর, নলাম বাগবাড়ী, পলাশবাড়ী, বাঁশবাড়ী, কাইচাবাড়ী, মধুপুর, বড়টেক, ছনটেকি, কন্ডা, উনাইল, গোপালবাড়ী, মাইঝাইল, পাইছাইল, ধামসোনা, দেবদশা, সুবন্দী, তালটেকি, মোল্লারটেক, নতুন নগর, মোজারমিল।   গ্রাম সমূহ  ওয়ার্ড নং - ০১  ১.মাইঝাইল,  ২.পাইছাইল  ওয়ার্ড নং - ০২  ১. উনাইল  ২. গোপালবাড়ী  ওয়ার্ড নং - ০৩  ১. ধামসোনা  ওয়ার্ড নং - ০৪  ১. সুবন্দী  ২. বায়নবাড়ী  ৩. কালারটেক,  ৪. তালটেকি  ৫. নতুন নগর  ওয়ার্ড নং - ০৫  ১. কন্ডা,  ২. ছনটেকি  ৩. নয়াটেক  ৪. মধুপুর,  ৫. বিজয় নগর  ৬. ফারুক নগর  ৭. পেয়দারটেক  ৮. বড়টেক  ৯. নতুন নগর  ওয়ার্ড নং - ০৬ ১. ভাদাইল  ২. পবনারটেক  ওয়ার্ড নং - ০৭ বাইপাইল গাজিরচট-১৩৪৯ আশুলিয়া থানা, বাইপাইল ডিইপিজেড-১৩৪৯ দক্ষিণ গাজীরচট লালপাহাড় সেনাবাহিনীর ফায়ারিং রেঞ্জ। উত্তর গাজীরচট, আমবাগান। উত্তর গাজীরচট, ভূঁইয়া পাড়া। হক মার্কেট, দক্ষিণ গাজীরচট।  মৌসুমি মার্কেট, দক্ষিণ গাজীরচট।  ওয়ার্ড নং - ০৮  ৪৯.পলাশবাড়ী  ৫০. উত্তর ডেন্ডাবর  ৫১. কাইচাবাড়ী  ৫২. ডেন্ডাবর  ৫৩. পল্লীবিদ্যুৎ  ৫৪.পলাশবাড়ী হিন্দু পাড়া (নতুনপাড়া)  ৫৫. বাতানটেক  ৫৬. বটতলা    ৫৭.  বিলাসপুর  ৫৮.গোচারটেক  ওয়ার্ড নং - ০৯  ৫৫. ডগরতলী  ৫৬. নলাম  ৫৭. ঘোড়াপীর মাজার  ৫৮. বাশঁবাড়ী  ৫৯. এনায়েতপুর  হাটবাজার ইউনিয়নে    ছোট বাজার আছে ৮৭ টি ১টি বড়ো আরদ  হাটবাজার রয়েছে।  বাইপাইল  বিশিষ্ট ব্যক্তিত্ব অত্র ইউনিয়নে মোট ১৩৫জন বীর মুক্তিযোদ্ধা রয়েছে।  বিশিষ্ট বেক্তিবর্গের মধ্যে নলাম গ্রামের হাজী জান মুহাম্মদ উল্লেখযোগ্য। ইতিহাস ও ঐতিহ্যর নলাম গ্রামের পূর্বপুরুষ হাজী জান মুহাম্মদ ইতিহাসের পাতায় অম্লান হয়ে আছেন।  এছাড়া মোঃ সাইফুল ইসলাম যিনি ঢাকা ১৯ সাভার  আসনের একজন এমপি। উক্ত  ইউনিয়নের একজন বাসিন্দা।   তথ্যসূত্র    বহিঃসংযোগ   বিষয়শ্রেণী:সাভার উপজেলার ইউনিয়ন
কণ্ণুর সেনানিবাস () ভারতের কেরালা রাজ্যের কণ্ণুর জেলার একটি সেনানিবাস শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কন্নুর সেনানিবাস শহরের জনসংখ্যা হল ৪৬৯৯ জন। এর মধ্যে পুরুষ ৬৫% এবং নারী ৩৫%।  এখানে সাক্ষরতার হার ৮৯%। পুরুষদের মধ্যে সাক্ষরতার হার ৯২% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কন্নুর সেনানিবাস এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর  ml:കണ്ണൂര്‍ കന്റോണ്മെന്റ്
একটি সমবাহু ত্রিভুজে বৃত্ত প্যাকিং হল বিচ্ছিন্ন গণিতের একটি প্যাকিং সমস্যা যেখানে উদ্দেশ্য হল  একক বৃত্তকে ক্ষুদ্রতম সম্ভাব্য সমবাহু ত্রিভুজে প্যাক করা।  এবং যেকোনো ত্রিকোণ সংখ্যক বৃত্তের জন্য সর্বোত্তম সমাধান জানা যায়, আর  এর জন্য অনুমানটি বিদ্যমান রয়েছে। ...  পল এরডোস এবং নরম্যান ওলারের একটি অনুমানে বলা হয়েছে যে, যদি  একটি ত্রিকোণ সংখ্যা হয়, তাহলে  এবং   বৃত্তের জন্যে সর্বোত্তম প্যাকিংগুলির বাহুর দৈর্ঘ্য একই হবে: অর্থাৎ, অনুমান অনুসারে,  বৃত্তের জন্য একটি সর্বোত্তম প্যাকিং পাওয়া যাবে  বৃত্তের সর্বোত্তম ষড়ভুজাকার প্যাকিং থেকে যেকোনো একটি বৃত্ত বাদ দিলে। . এই অনুমানটি এখন  ক্ষেত্রে সত্য বলে জানা গেছে। Payan, Charles (1997), "Empilement de cercles égaux dans un triangle équilatéral. À propos d'une conjecture d'Erdős-Oler", Discrete Mathematics (in French), 165/166: 555–565, doi:10.1016/S0012-365X(96)00201-4, MR 1439300 .  ত্রিভুজের বাহুর দৈর্ঘ্যের জন্য সর্বনিম্ন সমাধান:Melissen, Hans (1993), "Densest packings of congruent circles in an equilateral triangle", The American Mathematical Monthly, 100 (10): 916–925, doi:10.2307/2324212, JSTOR 2324212, MR 1252928.   বৃত্তের সংখ্যা ত্রিকোণ সংখ্যা,  দৈর্ঘ্য,  ক্ষেত্রফল,  চিত্র 1 হ্যাঁ   = 3.464... 5.196...center|220x220px 2  = 5.464... 12.928...center|220x220px 3 হ্যাঁ  = 5.464... 12.928...center|220x220px 4  = 6.928... 20.784... center|220x220px 5   = 7.464... 24.124... center|220x220px 6 হ্যাঁ  = 7.464...24.124...center|220x220px 7  = 8.928...34.516...center|220x220px 8  = 9.293...37.401...center|220x220px 9  = 9.464...38.784...right|220x220px 10 হ্যাঁ  = 9.464...38.784...right|220x220px 11  = 10.730...49.854...right|220x220px 12  = 10.928...51.712...right|220x220px 13  = 11.406...56.338...220x220px 14  = 11.464...56.908...220x220px 15 হ্যাঁ  = 11.464...56.908...220x220px  একটি ঘনিষ্ঠভাবে সম্পর্কিত সমস্যা হল সমবাহু ত্রিভুজকে যথাসম্ভব ছোট ব্যাসার্ধ বিশিষ্ট নির্দিষ্ট সংখ্যক সমান বৃত্ত দিয়ে আবৃত করা। Nurmela, Kari J. (2000), "Conjecturally optimal coverings of an equilateral triangle with up to 36 equal circles", Experimental Mathematics, 9 (2): 241–250, doi:10.1080/10586458.2000.10504649, MR 1780209, S2CID 45127090.  তথ্যসূত্র  বিষয়শ্রেণী:বৃত্ত প্যাকিং
সামারস্ল্যাম (সামারস্ল্যাম: ক্লিভল্যান্ড হিসেবেও প্রচারিত) একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে। এটি সামারস্ল্যাম কালানুক্রমিকের অধীনে প্রচারিত সপ্তত্রিংশ অনুষ্ঠান। এই অনুষ্ঠানটি ২০২৪ সালের ৩রা আগস্ট তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের ক্লিভল্যান্ড ব্রাউন্স স্টেডিয়ামে অনুষ্ঠিত হবে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হচ্ছে।   পটভূমি  thumb|ইভেন্টটি ক্লিভল্যান্ড, ওহিওর ক্লিভল্যান্ড ব্রাউনস স্টেডিয়ামে অনুষ্ঠিত হবে সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০২৪ সালের এই অনুষ্ঠানটি সামারস্ল্যাম কালানুক্রমিকের সপ্তত্রিংশ অনুষ্ঠান, যা ৩রা আগস্ট তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের ক্লিভল্যান্ড ব্রাউন্স স্টেডিয়ামে আয়োজন করার জন্য নির্ধারণ করা হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হবে।  ম্যাচ  তথ্যসূত্র  বহিঃসংযোগ     ২০২৪ সামারস্ল্যাম সামারস্ল্যাম বিষয়শ্রেণী:আগস্ট ২০২৪-এ মার্কিন যুক্তরাষ্ট্রে ঘটনা বিষয়শ্রেণী:২০২৪-এ ওহাইও বিষয়শ্রেণী:ওহাইওতে ঘটনা বিষয়শ্রেণী:ক্লিভল্যান্ডে পেশাদার কুস্তি বিষয়শ্রেণী:নির্ধারিত পেশাদারি কুস্তি অনুষ্ঠান
থাম্ব|200px|গুইলেমে রুয়েলে এর প্রম্পটুয়ারী আইকনাম অবিনেন্সিয়াম থেকে অসেনাথ'' থাম্ব|200px|ইউসুফ এবং অসেনাথ অসেনাথ, অসেনিথ এবং ওসনাথ (, ) আদিপুস্তক প্রথম খণ্ডে বর্ণিত (৪১:৪৫, ৪১:৫০-৫২), জানা যায় তিনি একজন মিশরীয় নারী যিনি ইয়াকুবের পুত্র ইউসুফ নবির স্ত্রী ছিলেন। হেলিওপোলিসের একজন ধর্মযাযকের কন্যা, তিনি ইউসুফের দুই সন্তানের জননী, মানাশেহ ও ইফ্রয়িমের জন্ম দিয়েছিলেন, যারা ইসরাইলী বংশোদ্ভূত ছিলেন।   হেলেনীয় গ্রন্থ অনুসারে  আদিপুস্তক অসেনাথ সম্পর্কে আরও কিছু তথ্য সংগ্রহ করে, কিন্তু তার সংগৃহীত তথ্য ছিল অস্পষ্ট যা ইউসুফ নবির কাহিনী থেকে প্রমাণিত। সেখানে, তিনি একজন সতী স্ত্রী লোক যেখানে ইউসুফ নবি বেশ কয়েকজন যোগ্য সঙ্গীকে প্রত্যাখ্যান করেন, সেখানে তিনি ইউসুফ নবীর স্ত্রী হিসেবে বিবিচিত হন।Pirke De-Rabbi Eliezer, chapter 38. তিনি একজন মূর্তিপূজার দুর্গ ভেঙ্গে এক আল্লাহুর দ্বীন প্রতিষ্ঠাকারি ইউসূফ নবি এবং তার রূপান্তর গ্রহণ করে। একটি পূজাবিধি অনুসরণ করে। তাদের অতীতের দেবতাদের মিথ্যা পূজা মুছে ফেলার জন্য জোর আন্দলন করেন। ইউসুফ নবি তার সাথে বিয়ে করার জন্য সম্মতি পোষণ করে। তিনি ইউসূফ নবির সন্তান মানাশেহ এবং ইফ্রয়িমকে গর্ভে ধারণ করেন।   আসেনাথ নাম আজ  "আসেনাথ" অথবা "ওসনাথ" () বর্তমানে ইসরায়েল একটি সাধারণ ব্যবহৃত প্রথম নারী নাম। এইচ। এইচ। পি। লাভরফ্ট এর সংক্ষিপ্ত কাহিনী, "দ্য থিং অব দ্য ডরাস্টেপ।"   মন্তব্য    বহিঃসংযোগ   Text of Joseph and Asenath   বিষয়শ্রেণী:পৌত্তলিকতা থেকে ইহুদীধর্ম রূপান্তর বিষয়শ্রেণী:বাইবেল সংক্রান্ত বিষয়াবলী বিষয়শ্রেণী:আদিপুস্তকের ব্যক্তিত্ব বিষয়শ্রেণী:প্রাচীন মিশরীয় নারী বিষয়শ্রেণী:হিব্রু বাইবেলের নারী বিষয়শ্রেণী:পুরাতন নিয়ম থেকে খ্রিস্টান সন্ত বিষয়শ্রেণী:পুরাতন নিয়মের ব্যক্তি বিষয়শ্রেণী:অসেনাথ
১৯৯৩ সালে বাংলাদেশে মুক্তিপ্রাপ্ত চলচ্চিত্রের তালিকা।   মুক্তিপ্রাপ্ত চলচ্চিত্র সমূহ   মুক্তির  তারিখ চলচ্চিত্র পরিচালক অভিনয়ে ধরন টীকা তথ্যসূত্র ফেব্রুয়ারি  ১২  পদ্মা নদীর মাঝি  গৌতম ঘোষ  রাইসুল ইসলাম আসাদ, চম্পা, উৎপল দত্ত, রূপা গাঙ্গুলী, রবি ঘোষ  সামাজিক  মানিক বন্দ্যোপাধ্যায় রচিত পদ্মা নদীর মাঝি উপন্যাস অবলম্বনে ইন্দো-বাংলা যৌথ প্রযোজনায় নির্মিত চলচ্চিত্র  শ্রেষ্ঠ চলচ্চিত্রসহ ৫টি বিভাগে জাতীয় চলচ্চিত্র পুরস্কার অর্জন করে  মার্চ  ২০  কেয়ামত থেকে কেয়ামত  সোহানুর রহমান সোহান  সালমান শাহ, মৌসুমী, নাসির খান, আহমেদ শরীফ (রাজিব)   রোমান্স  বলিউডের কেয়ামত সে কেয়ামত থাক চলচ্চিত্রের পুনঃনির্মাণ  সালমান শাহ ও মৌসুমীর প্রথম চলচ্চিত্র   জুন  ১৩  একাত্তরের যীশু  নাসিরউদ্দিন ইউসুফ  পীযূষ বন্দ্যোপাধ্যায়, হুমায়ুন ফরীদি, আবুল খায়ের, শর্মিলী ফ্লোরেন্স, শহীদুজ্জামান সেলিম  ইতিহাস, যুদ্ধ  বাংলাদেশের স্বাধীনতা যুদ্ধভিত্তিক চলচ্চিত্র  ১টি বিভাগে জাতীয় চলচ্চিত্র পুরস্কার অর্জন করে      বাংলার বধূ  এ জে মিন্টু  আনোয়ারা  সামাজিক  ৪টি বিভাগে জাতীয় চলচ্চিত্র পুরস্কার অর্জন করে     চাঁদাবাজ  কাজী হায়াৎ    সামাজিক, অ্যাকশন  ৪টি বিভাগে জাতীয় চলচ্চিত্র পুরস্কার অর্জন করে     অন্ধ প্রেম  মোস্তফা আনোয়ার  মান্না, চম্পা, নূতন  রোমান্স  ১টি বিভাগে জাতীয় চলচ্চিত্র পুরস্কার অর্জন করে     অবুঝ সন্তান  কামাল আহমেদ  শাবানা, আলমগীর, মান্না  সামাজিক  ১টি বিভাগে জাতীয় চলচ্চিত্র পুরস্কার অর্জন করে     মৌসুমী     মৌসুমী  রোমান্স  ১টি বিভাগে জাতীয় চলচ্চিত্র পুরস্কার অর্জন করে     দোলা  দিলীপ সোম   ওমর সানি, মৌসুমী  রোমান্স  ১টি বিভাগে জাতীয় চলচ্চিত্র পুরস্কার অর্জন করে     প্রেম দিওয়ানা  মনতাজুর রহমান আকবর  মান্না, চম্পা, রাজিব, হুমায়ুন ফরীদি, শাহীন আলম  রোমান্স      টাকার পাহাড়  মনতাজুর রহমান আকবর  ডিপজল  অ্যাকশন      হাবিলদার (১৯৯৩) (মুক্তির তারিখ অজানা)   আরও দেখুন    ১৯৯২ সালের বাংলাদেশী চলচ্চিত্রের তালিকা  ১৯৯৪ সালের বাংলাদেশী চলচ্চিত্রের তালিকা  বাংলাদেশের চলচ্চিত্র  ঢালিউড   তথ্যসূত্র    বহিঃসংযোগ   ইন্টারনেট মুভি ডেটাবেজে বাংলাদেশী চলচ্চিত্র   বিষয়শ্রেণী:বছর অনুযায়ী বাংলাদেশী চলচ্চিত্রের তালিকা বিষয়শ্রেণী:১৯৯৩-এ বাংলাদেশ
জিয়ে মুহাম্মদ ওয়াতারা (; জন্ম: ৯ জানুয়ারি ২০০০; জিয়ে ওয়াতারা নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লীগের শীর্ষ স্তর প্রিমেইরা লিগাের ক্লাব ভিতোরিয়া এবং কোত দিভোয়ার অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৯ সালে, ওয়াতারা কোত দিভোয়ার অনূর্ধ্ব-২৩ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন।  প্রারম্ভিক জীবন জিয়ে মুহাম্মদ ওয়াতারা ২০০০ সালের ৯ই জানুয়ারি তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওয়াতারা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত কোত দিভোয়ার অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:ভিতোরিয়া স্পোর্টস ক্লাব বি-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পর্তুগালে প্রবাসী ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:আবিজানের ক্রীড়াবিদ বিষয়শ্রেণী:কোত দিভোয়ারের অলিম্পিক ফুটবলার বিষয়শ্রেণী:আইভোরীয় প্রবাসী ফুটবলার বিষয়শ্রেণী:পর্তুগালে আইভোরীয় প্রবাসী ক্রীড়াবিদ বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:ইউনিয়াও দেস্পোর্তিভা লেইরিয়ার খেলোয়াড় বিষয়শ্রেণী:পর্তুগাল চ্যাম্পিয়নশিপ লিগের খেলোয়াড় বিষয়শ্রেণী:একস্ত্রাক্লাসার খেলোয়াড়
মুহাম্মদ সাদাকাত (জন্ম ২ এপ্রিল ১৯৬৮) একজন পাকিস্তানি স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:এশিয়ান গেমসে পাকিস্তানের প্রতিযোগী বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৯০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কমনওয়েলথ গেমসে পাকিস্তানের প্রতিযোগী বিষয়শ্রেণী:পাকিস্তানের অলিম্পিক মল্লক্রীড়াবিদ বিষয়শ্রেণী:পাকিস্তানি পুরুষ স্প্রিন্টার বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:২০শ শতাব্দীর পাকিস্তানি ব্যক্তি
তর্কস্য হল ঋগ্বেদে পৌরাণিক সত্তার নাম, যাকে ঘোড়া হিসেবে বর্ণনা করা হয়েছে যার নাম অরিস্ত-নেমি "অক্ষত চাকা-রিম সহ"Rigveda, Mandala 1, Hymn 89, Verse 6 and Mandala 10, Hymn 178, Verse 1, কিন্তু বিকল্পভাবে পাখি হিসেবে ধরা হয়Rigveda, Mandala 5, Hymn 51 এবং পরে গরুড় (মহাভারত, হরিবংশ) বা গরুড়ের পিতাBhagavata Purana 6.6.2, 21 দ্বারা চিহ্নিত করা হয়, যাকে মহাভারতে কশ্যপের বংশের মধ্যে গণনা করা হয়েছে।Mahabharata 1.2548, 4830 and 12468  এটি তর্কস্য অরিষ্টনেমি-এর স্তবকের নামও।Rigveda, Mandala 10, Hymn 178  তথ্যসূত্র  বিষয়শ্রেণী:হিন্দু দেবতা বিষয়শ্রেণী:বৈদিক দেবদেবী
১৯৬৯–৭০ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ৭ম মৌসুম ছিল। এই মৌসুমটি ১৯৬৯ সালের ১৬ই আগস্ট তারিখে শুরু হয়ে ১৯৭০ সালের ৩রা মে তারিখে সম্পন্ন হয়েছিল। শালকের জার্মান রক্ষণভাগের খেলোয়াড় হান্স-ইয়ুর্গেন ভিটকাম্প এই মৌসুমের প্রথম গোল করেছিলেন।  বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৬৮–৬৯ মৌসুমে ৪৬ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।  এই মৌসুমে ৫১ পয়েন্ট অর্জন করে বরুসিয়া মনশেনগ্লাডবাখ ১ম বারের মতো বুন্দেসলিগা এবং ১ম বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।  দল ১৯৬৮–৬৯ মৌসুম শেষে নুর্নবার্গ এবং কিকার্স অফেনবাখ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে রট-ভাইস এসেন এবং রট-ভাইস ওবারহাউজেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব মাঠ ধারণক্ষমতা আলেমানিয়া আখেন পুরান টিভোলি ৩০,০০০ হের্টা বার্লিন অলিম্পিক স্টেডিয়াম ১,০০,০০০ আইন্ট্রাখট ব্রাউনশভাইগ আইন্ট্রাখট স্টেডিয়াম ৩৮,০০০ ভেয়ার্ডার ব্রেমেন ভেজার স্টেডিয়াম ৩২,০০০ বরুসিয়া ডর্টমুন্ড রোটে আর্ডে স্টেডিয়াম ৩০,০০০  ভেডাউস্টাডিওন ৩৮,৫০০ রট-ভাইস এসেন গেওর্গ মেলশেস স্টেডিয়াম ৪০,০০০ আইন্ট্রাখট ফ্রাঙ্কফুর্ট ভাল্ডস্টাডিওন ৮৭,০০০ হামবুর্গার ফক্সপার্কস্টাডিওন ৮০,০০০ হানোফার ৯৬ নিডারজারকসেন স্টেডিয়াম ৮৬,০০০  বেৎসেনবার্গ স্টেডিয়াম ৪২,০০০  মুঙ্গার্সডর্ফার স্টেডিয়াম ৭৬,০০০ বরুসিয়া মনশেনগ্লাডবাখ বোকেলবার্গস্টাডিওন ৩৪,৫০০  গ্রুনভাল্ডার স্টেডিয়াম ৪৪,৩০০  গ্রুনভাল্ডার স্টেডিয়াম ৪৪,৩০০ রট-ভাইস ওবারহাউজেন নিডার রাইন স্টেডিয়াম ৩০,০০০  গ্লুকাউফ-কাম্পবান ৩৫,০০০  নেকার স্টেডিয়াম ৫৩,০০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   গের্ড মুলার  বায়ার্ন মিউনিখ  ৩৮ ২   ভেয়ার্নার ভাইস্ট  বরুসিয়া ডর্টমুন্ড  ২০ ৩   ক্লাউস ফিশার  ১৮৬০ মিউনিখ  ১৯ ৪   হারবার্ট লোমেন  বরুসিয়া মনশেনগ্লাডবাখ  ৫   ইয়োহানেস লোহর  কলন  ৬   উভে জেলার  হামবুর্গার  ১৭ ৭   বার্ন্ড রুপ  কলন  ১৬ ৮   ফ্রানৎস ব্রুংস  হের্টা  ১৫ ৯   হুগো ডাউসমান  রট-ভাইস ওবারহাউজেন  ১০   লরেনৎস হোর  হের্টা  ১৩  তথ্যসূত্র  বহিঃসংযোগ  ডিএফবি আর্কাইভে ১৯৬৯–৭০ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
শ্রাবণের বৃষ্টিতে রক্তজবা বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০২ সালে (ফাল্গুন, ১৪০৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই উপন্যাস উৎসর্গ করেছেন "পদ্মাপার, তার রাখালি"-কে।"।  সারাংশ অবসর নিয়েছেন সরকারি কর্মকর্তা আবুল ওরফে কাশেম হাওলাদার কিন্তু এই অবসর যেন গলার কাঁটার মতো বেঁধে আছে তার কাছে,কোনো ভাবেই ভালো থাকতে পারছেন না তিনি। জীবনের আনন্দের উৎসব যেন হাওয়ায় মিলিয়ে গিয়ে তৈরি করছে নিত্যনতুন সংকট। আবুল সাহেবের প্রকাশ্য বন্ধু আর গোপন শত্রু মারা গিয়েছে বয়সের ফাঁদে পড়ে, এবার বুঝি আবুল ও যায় এমন কুডাক ডেকে ওঠে মন। এমন ই এক সময় শ্রাবণের কোনোএক রাতে বাড়ি থেকে বের হয়ে আসেন আবুল সাহেব। সেদিন শ্রাবণের বৃষ্টিতে ভিজে নিজেকে করেন শুদ্ধতম আর বাড়ি ফিরে আসার সময় নিয়ে আসেন দু'টি রক্তজবা। একজন আমলা রাতদুপুরে বৃষ্টিতে ভিজে ফুল নিয়ে বাসায় উপস্থিত হলে তা সবার মাঝে চাঞ্চল্যের সৃষ্টি করে। এদিকে,আমলা আবুল জীবন কে নিয়ে নতুনভাবে ভাবতে শেখে, তার মনে পড়ে কৈশোরে সে কত চমৎকার সময় কাটিয়েছে, প্রকৃতির কতো নিবিড়ে ছিলো তার অবস্থান,তার মনে হতে থাকে "নদী আমাদের জীবনের অংশ,মেঘ আমাদের জীবনের অংশ,ঝিঁঝির ডাক আমাদের জীবনের অংশ। "  বিগত জীবনের নানা ভাবনা তাকে বিব্রত করে তার স্ত্রীর কাছে, হতাশ করে তার ছেলে, তাকে পাগল ভাবে তার মেয়ে। এক আমলার শ্রাবণের রাতে হামলা আর আত্মসমালোচনা ই এ উপন্যাসের ভিত্তিমূল।  আরও দেখুন  হুমায়ুন আজাদের গ্রন্থতালিকা  তথ্যসূত্র   বহিঃসংযোগ    ফালি ফালি ক'রে কাটা চাঁদ – dkagencies.com   বিষয়শ্রেণী:২০০২-এর উপন্যাস বিষয়শ্রেণী:২১শ শতাব্দীর উপন্যাস বিষয়শ্রেণী:২০০২-এর বাংলাদেশী উপন্যাস বিষয়শ্রেণী:হুমায়ুন আজাদের উপন্যাস বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই
দেওয়ান রবীন্দ্রনাথ সোনি হচ্ছেন ভারতীয় সেনাবাহিনীর একজন অবসরপ্রাপ্ত জেনারেল। ১৯৭৯ সালে সাঁজোয়া রেজিমেন্টে কমিশন পাওয়া জেনারেল রবীন্দ্রনাথ ২০১৭ সালের ১ ডিসেম্বর ভারতীয় সেনাবাহিনীর দক্ষিণাঞ্চলীয় কমান্ডের অধিনায়ক হন এবং ৩০ সেপ্টেম্বর ২০১৮ তারিখে অবসরে যান। জেনারেল পি এম হরিযের স্থলাভিষিক্ত হয়েছিলেন তিনি এবং জেনারেল সতীন্দ্র কুমার সৈনি জেনারেল রবীন্দ্রনাথের অবসর প্রস্তুতিমূলক ছুটিতে গমনের দিনে দক্ষিণাঞ্চলীয় কমান্ডের দায়িত্ব গ্রহণ করেন। শিক্ষা এবং ব্যক্তিগত জীবন রবীন্দ্রনাথ রাষ্ট্রীয় প্রতিরক্ষা মহাবিদ্যালয় এবং ভারতীয় সামরিক একাডেমীতে পড়তেন। উচ্চতর প্রশিক্ষণ তিনি স্টাফ কলেজ, ওয়েলিংটন (তামিলনাড়ু) এবং আর্মি ওয়ার কলেজ, মহোও সেনানিবাস থেকে নিয়েছেন।  তার স্ত্রী কর্নেল সুমন সোনি ভারতীয় সেনাবাহিনীর ডাক্তার ছিলেন। সামরিক কর্মজীবন ১৯৭৯ সালের জুন মাসে সেন্ট্রাল ইন্ডিয়া হর্স (সাঁজোয়া রেজিমেন্ট)-এ কমিশনপ্রাপ্ত হন রবীন্দ্রনাথ। পরে তাকে ৪৭ সাঁজোয়া রেজিমেন্টে বদলী করা হয়। তার একটি সাঁজোয়া রেজিমেন্ট, একটি সাঁজোয়া ব্রিগেড এবং একটি সাঁজোয়া ডিভিশনের নেতৃত্ব দেওয়ার অভিজ্ঞতা হয়, তিনি একটি ফিল্ড কোরেরও (১০ কোর) অধিনায়কত্ব করেন।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী বিষয়শ্রেণী:ভারতীয় সামরিক একাডেমী প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ক্রানফিল্ড বিশ্ববিদ্যালয়ের প্রাক্তন শিক্ষার্থী